Tänases "Pöördepunktis":
Ta ütles: "Kui sa neid valgeid nii väga armastad,
mine baptistikogudusse ja vaata, kas nad võtavad sind vastu."
Kui sinna jõudsime, tulid diakonid meile vastu
ja ütlesid, et meid ei lubata kirikusse. Küsisin, miks?
LOOTUS
VÕIT
ELU
PÖÖRDEPUNKT
Tere tulemast! Meil on hea meel, et olete meiega.
On tõesti ja kui meid vaatate, andke meile Twitteris märku.
Mis on sinu elu parim kink?
Abikaasa ja kaks poega. See on nagu jõulud igal hommikul.
Isegi siis, kui nad kisavad? - Ka siis.
Me võime kõik teha teistele kingitusi või muud head.
Kuid nüüd tuleb välja, et "heast" ilma Jumalata ei piisa.
Holly Flood uurib, miks?
Sinuga juhtus midagi,
mis andis tõuke raamatu kirjutamiseks.
Sul oli Jumalaga üks jutuajamine, kust said hämmastava ilmutuse.
Elame ühiskonnas, kus arvatakse, et kõik hea peab olema Jumalast.
Hea ja Jumal on otsekui sünonüümid.
Kuid kui see nii selge oleks,
siis miks manitseb Piibel meid õppima eristama head ja kurja?
Olin Rootsis ja valmistusin kõnelema 6000 juhile.
Minu meelest oli olukord hea, aga Püha Vaim ütles selgelt:
"Ei poeg. Minu silmis see ei ole hea."
Hakkasin Temaga seal hotellitoas peaaegu vaidlema.
Ütlesin: "Aga Jumal, sellest tuleb ju nii palju head!"
Issand vastas: "Eevat ei ahvatlenud mitte puu kuri, vaid hea pool."
Haarasin piibli ja lugesin 1. Moosese raamatust,
kuidas Eeva nägi, et puu oli hea ja meeldiv ning pidi tegema targaks
ja siis ta sõi sellest.
Olin jahmunud!
Issand ütles mulle: "On head, mis viib inimesed minust eemale."
Sain aru, kuidas isegi Jumala valitud saavad viimseil päevil petetud.
Neid ei eksita satanistlikud rokk-kontserdid,
vaid kurjus, mis on maskeerunud heaks.
Mainisid eksitust.
Kristlased teevad sageli asju, mille kohta ütlevad:
"Ma võin seda, sest ma pole käsu, vaid armu all."
Ütled oma raamatus, et me oleme armu eiranud. Kuidas?
Meile on õigesti õpetatud,
et arm andestab ja et armust oleme päästetud,
kuid sinna me jäämegi.
Me ei ole kuulutanud, et arm on Jumala vägi,
mis annab võime teha seda, mida me omast jõust poleks suutnud.
Jumal ütleb Paulusele, et Tema armust on väe jaoks küllalt.
Jumal viitab armule kui oma väele, mis saab nõtruses täielikuks.
Peetrus seostab samuti armu ja rahu Tema jumaliku väega.
Peetrus määratleb armu kui jumalikku väge,
mis tagab kõik, mida vaja eluks ja jumalasarnasuseks.
Arm annab väe elada puhast elu.
Kui me ei räägi rahvale, et arm annab võime elada õigesti,
üritame seda ikka teha omast jõust ja kukume haledalt läbi.
Ma kukkusin aastaid armetult läbi.
Püha Vaim avas mu silmad,
et arm mitte ainult ei andesta ega päästa kui tasuta and,
vaid kui ma usun, et see ka väestab mind,
siis saan ma väe elada puhast elu nagu Jeesus.
See on väga tähtis, sest puhas elu on uks Jumala lähedusse.
Ja seda tahame me ju kõik.
Mainisid puhast elu.
Oma raamatus sa räägidki sellest, millest keegi ei taha kuulda -
pühadusest.
Kuna see on nii raske, ei taheta sellest rääkida.
Arvame, et see nõuab meilt midagi.
Milline roll on pühadusel selles,
kui üritame eristada, mis on "hea" ja mis Jumalast?
Kuuldes pühitsusest, kohkuvad inimesed tagasi.
Pane end korraks kuradi olukorda.
Ainus kogudus, kelle järele Jeesus tuleb,
on püha kogudus.
Seega tõstab kurat üles hulga tigedaid jutlustajaid,
kes ei tohiks üldse õpetadagi, sest nad ei salli inimesi.
Nad tümitavad ja kohutavad inimesi oma käskude- ja keeldudega,
kuid pühadus ei seisne käskudes ja keeldudes,
vaid selles, et kuulutakse jäägitult Talle.
Kui ma 33 aasta eest abiellusin, sai Lisast minu naine.
Ta ei ole täna rohkem minu naine, kui toona.
Päästetud saades saime Jumala pühadeks (Ef 1:4).
Me pole täna rohkem pühad, kui oma päästepäeval.
Kuid abielu juurde käib veel midagi.
Enne Lisat käisin ma kohtamas ja flirtisin tüdrukutega.
Lisaga abielludes lõpetasin aga selle ära.
Miks? Sest nüüd kuulun ma täielikult talle.
Nii et mu käitumine muutus koos mu perekonnaseisuga.
1. Peetruse 1:15 ütleb:
"...saage pühaks kogu oma käitumisega."
Seega on üks eluviis, mis vastab meie uuele pühale seisusele.
See eluviis austab Teda ja võimaldab Temaga lähisuhet.
Mõtle, kui ma ütlekisn Lisale: "Olen sinuga ametlikult abielus",
ise aga aelen teiste tüdrukutega ringi.
Mul ei saa siis ju olla lähedast suhet Lisaga.
Ta ei jagaks minuga oma saladusi, unistusi ja sügavaid tundeid.
Oleksin end sellest lähedusest ära lõiganud.
Ametlikult oleme uuestisündinud,
kuid kui aeleme ringi maailmaga ja elame nagu maailm,
siis ei saa meil olla lähedust Jumalaga
ja kristlus hakkab meis tekitama rahulolematust ja pettumust
ning inimesed hakkavad sellest lahkuma.
See, mis hoiab mind Jumala juures, on minu lähedussuhe Temaga.
Kui hakkaksin maailmaga mehkeldama,
kaotaksin selle.
Keegi võibolla vaatab meid ja mõtleb, et kui on "hea" ja on Jumal,
on hea ja on kuri, siis kuidas neil igapäevaelus vahet teha?
Kuidas ma tean, mis on hea ja mis Jumalast ja mis kurjast?
Seepärast see raamat ongi 250 lk.
See eeldab eristamisoskust, mis lähtub aukartusest Jumala ees.
See ei tähenda Jumala kartmist.
Hirmunud inimesega ei saa Ta ju lähedane olla.
Ei, sa kardad jääda Temast eemale.
Sa armastad ja vihkad sama, mida Tema.
Tema Sõna on sinu jaoks lõplik autoriteet.
Elades nii, paraneb ka meie eristamisvõime.
Hakkame nägema asju Jumala vaatenurgast.
Roomlastele 12:2:
"Ja ärge muganduge praeguse ajaga, vaid muutuge meele uuendamise teel,
et te katsuksite läbi...mis on hea..."
Kindlat valemit ei ole.
Juhised raamatus aitavad õppida eristama.
Me hakkame nägema asju nii nagu Jumal neid näeb.
Me ei võta enam vastu midagi, mis näib hea, aga tegelikult on kuri,
sest Jumala suurim vaenlane võib vahel olla just see "hea".
See, mida John ütles, on väga õige.
Loodan et hakkad asju mõõtma Jumala, mitte "hea" alusel.
Järgmine julgustussõna Similt.
Kui Jumal ütleb sulle midagi, kas sa siis usud Teda?
Usk on üks võimsamaid relvi Jumala kuningriigis.
Usust me saame päästetud.
Johannese 3:16: "Sest nõnda on Jumal maailma armastanud,
et ta oma ainusündinud Poja on andnud,
et ükski, kes Temasse usub, ei hukkuks,
vaid et tal oleks igavene elu."
Meil pole vaja muud, kui uskuda ja me saame päästetud.
Üks pastor ütles, et inimene hukkub mitte patu, vaid uskmatuse tõttu.
Usu vastand on kahtlus. Kahtlus varastab Jumala õnnistuse.
Kui saatan tahaks sinult midagi varastada,
siis oleks see usk.
Ta üritab panna sind kahtlema Jumala Sõna tõesuses.
Markuse 6 ütleb, et Jeesus ei saanud teha oma kodukohas imesid
nende uskmatuse tõttu.
Ärgem laskem Ta ristitööd tühja minna.
Ta on kõik juba ära teinud. Meil pole vaja muud, kui uskuda.
Aitäh Simi!
Pärast pausi vestleme lauljaga, kelle laulu tuntakse kolmel kontinendil.
Kas leian sõbra ilma Facebooki või sülearvutita?
Kas saab võõras juhatada mind koju?
Sinu Pöördepunkti-kogemus ei pea lõppema koos saatega.
Järgi meid sotsiaalmeedias.
Piibel ütleb, et iga hea ja täiuslik and tuleb ülalt,
valguse Isalt, kelle juures ei ole muutust ega varjutuste varju.
Õpi tundma oma taevast Isa.
Ta ootab, et jagada sinuga oma armastust.
Myoat on nimetatud kristlaste oma India Arieks.
Tema muusika on sügav ja hingestatud.
Ta on meiega. Tere Myoa! - Tere Muyiwa!
Enne, kui alustame, paljastame ühe saladuse.
Oled üks mu armsaid tütreid ja me oleme koos laulnud.
Tõsi. Mul on suur au istuda siin koos sinuga.
Vaatajaile oli see üllatus!
Sa elad Ameerikas,
kuid sa sündisid Lagoses ja osa elust elasid ka Londonis.
Räägi oma noorpõlvest Nigeerias.
Kuidas see su usku ja muusikat mõjutas?
Sündisin Nigeerias kristlikus peres.
Mu isa ja ema laulavad.
Palve ja muusika olid mõlemad me majas tähtsal kohal.
Algkoolis laulsin kooris.
Ütlesin oma muusikaõpetajale, kes on juba surnud,
et mulle väga meeldib laulda.
Teda hakkas huvitama, kui ütlesin, et tahaksin talle ühe laulu laulda.
Olin siis umbes 8- või 9-aastane.
Talle see laul väga meeldis
ja ta palus mul seda suurkoosolekul esitada.
Ta mängis klaverit ja õpetas selle ka koolile selgeks.
Siis sain aru, et tahangi teha muusikat.
Ütlesin seda ka oma vanematele. - Mida nemad ütlesid?
Nad ei pannud pahaks, sest olin nii noor.
Tavaliselt kirjutasin selle neile kodus tahvlile.
Meil oli söögilaua juures tahvel. - See ütleb juba palju.
See tähendab akadeemilist kasvatust, arst või jurist.
Nad ilmselt arvasid, et see läheb sul üle.
Korraldasin õdedega neile minikontserte,
nii et nad teadsid,
et ma kirjutan laulusõnu ja laulan alatasa.
Nad panid mind lõpuks klaverit õppima.
Nii et see oli siis nende süü? - Ema ja isa süü jah.
Lähme edasi. Olid Londonis, laulsid kogudustes.
Siis kolisid USAsse, sest su muusika ei ole eriti kiriklik.
Oled rohkem n-ö avalikkuse jaoks.
Miks sa vahetasid Londoni selle vastu, mis on nüüd?
Usk on mulle väga tähtis ja Jumal on minu jaoks number üks.
Kuid laule kirjutades mõtlen nende sõnumile
ja need on väga isiklikud.
Need ei tundunud olevat ainult koguduse jaoks.
Tahtsin kirjutada laule, millega teisedki saaksid samastuda.
Laulda võib ju nii kirikus, kui sekulaarses maailmas,
kus kõik võivad sellega samastuda.
Mind tõmbas rohkem väljaspool olevasse maailma.
Kuid nagu öeldud,
me oleme sinuga laulnud ka koguduse konverentsidel.
Hiljuti esinesime Baltimore'is.
Nii et sa laulad ka koguduses edasi.
Mis jutte sa oled kuulnud?
Mäletan, et rääkisin sinuga Los Angeles'is.
Töötasid siis Universal Music plaadifirmale
nagu praegugi.
Mida sa selle "avalikkuse" suust oled kuulnud?
Kas miski on andnud sulle kindlust, et teed õiget asja?
See juhtus vist siis, kui hakkasin avalikult esinema.
Siis, kui olin kõigile avalik ja nähtav.
Töötasin Universalis
ja kohtasin praktika ajal oma manageri Ruel De Laurens'it.
Samal ajal läksin kooli
muusikatootmist ja esinemist õppima.
Kui sain oma taustalauljad ja hakkasin esinema, tuldi ütlema,
et olen laval nii vaba ja nad saavad minuga samastuda.
Et olen nii väljendusrikas ja laulusõnad tõmbavad neid kaasa.
See kinnitas mulle, et olengi oma õigel alal.
Inimeste ütlused lisasid kindlust, et nad tõesti kuulavad.
See oli hea pool, aga kuidas on varjupoolega?
Oled kuulnud kirikurahvast ütlemas, et su kleit on liiga lühike
ja sa peaksid hoopis koguduses Jumalat ülistama.
Keegi ei ole mulle isiklikult ja otse midagi öelnud.
Olen näinud sotsiaalmeedias inimesi teistele ütlemas,
kuid olen õppinud usaldama seda, et kui Jumal on mu selleks valinud,
siis ma tunnen end selles mugavalt.
Mu isiklik suhe Jumalaga on tugev ja ma ei tunne end riiete pärast süüdi,
või selle pärast, et mõnes laulus ei ole sees nime "Jeesus".
Ma tean, et mu sõnum on siiski väga selge.
Kuigi kuulen kõiki neid arvamusi, ei häiri see mind.
Mulle on tähtis see, mida ma ise mõtlen ja tunnen, et on õige.
Ütled, et su sõnum on selge. Mis see sõnum siis on?
Tahan tuua lootust ja inspiratsiooni.
Nende laulusõnade kaudu saavad inimesed mõista,
et olen läinud samasugustest asjadest läbi.
Mu laulud on väga isiklikud. Nad näevad, et olen kogenud sama.
Olen kristlane, aga laulan ka väljaspool kogudust.
Tundes ennast ära minu lauludes, leiavad nad lootust ja rõõmu.
Tahan, et inimesed naerataksid ja oleksid rõõmsad;
et nad mu laule kuuldes mõistaks, et kõik saab korda.
Kas me saame osa su nigeerlaslikkusest?
Sest sul on huvitav segu Nigeeria, Briti ja Ameerika kogemusest.
Texasest ka. - Jah, Texase kogemus ka.
See kõik on sinu muusikas?
Minu EP-plaatide väljaandja on nigeerlane -
laulja, laulude autor ja produtsent Cobhams Asuquo.
Tema sai aru, mida ma tahan.
See ei olnud midagi tüüpilist, mis muidu lauludele omane.
Mind huvitab instrumentaalne ja musikaalne sügavus.
Seal on nii Aafrikat kui britilikku laulmist - kuid maailmas.
Tunne on teine.
See on nagu soul-pop-jazz, aga avaram.
Selge - soul, pop, jazz.
Seepärast nimetangi seda so-po-jazziks.
So-po-jazz koos lootusega Jeesusele.
Aitäh sulle Myoa, et tulid! - Tänan kutsumast!
Pärast pausi lugu mehest, keda ei lubatud kogudusse.
Miks? Sellest kuuleme.
Meid ei lubatud kogudusse ja ma küsisin, miks?
Vastus jahmatas meid ja naisi, kes olid minuga.
Kas oled saanud digiajastust üledoosi?
Ehk oleks mõistlik mõneks ajaks analoogi juurde naasta?
Loe Piiblit. See on Jumala armastuskiri sulle.
Piibel ütleb: "Seesama Vaim tunnistab koos meie vaimuga,
et me oleme Jumala lapsed."
Pea alati meeles, et Jumal - sinu Isa, on alati sinuga,
et sind armastada, kaitsta ja õpetada.
Võta ega, et oma taevast Isa tundma õppida.
Ta ootab, et jagada sinuga oma armastust.
Kui Vincent Taylor otsustas kohalikku kogudusse minna,
ei osanud ta arvatagi, et teda sinna sisse ei lasta.
See, mis siis juhtus, muutis kõik.
1965. aasta hääleõiguse marsid vähetuntud Selma linnas Alabamas
tõstsid linna rahvusvahelisse huviorbiiti.
Samal aastal sündis tulevane Selma ülikooli õpilane,
kes põhjustas veelgi suuremaid muutusi.
Vincent Taylor astus ülikooli 1987. a., et saada pastoriks.
Olin parimate seas.
Dekaani ja presidendi kiituskirjade omanik.
Minust peeti lugu.
Viimase kursuse teoloogia pani aga ta veendumused proovile.
Seal otsiti vastust,
kuidas vabastada ühiskonda ülekohtustest mõtteviisidest?
Panin tähele, kui palju oli seal rassistlikke arvamusavaldusi.
Minu seisukoht oli, et kristlastena peaks me vaade olema see,
et oleme kõik vennad ja õed.
Peaksime suutma üksteist väärtustada ja usaldada.
Kui Vincent teiste vaadetele vastu astus,
esitas professor talle väljakutse.
Ta ütles: "Kui sa neid valgeid nii väga armastad,
mine baptistikogudusse ja vaata, kas nad võtavad sind vastu."
Ta tahtis 5 dollari peale kihla vedada, et ma ei lähe sinna.
Mina aga tahtsin tõestada, et kogudus ei ole rassistlik.
Kristuse Ihu ei ole rassistlik.
Võtsin väljakutse vastu.
Järgmisel pühapäeval läks ta koos sõpradega kogudusse.
Kui kohale jõudsime, tulid diakonid meile vastu
ja ütlesid, et meid ei lubata kirikusse. Küsisin, miks?
Nad ütlesid, et mustanahalised ei ole lubatud.
See jahmatas nii mind kui kaasa tulnud naisi.
Vincent oli olukorra üle kurb, kuid ei teadnud, mida teha.
Sõber andis mõtte.
Läksin raamatukokku,
kirjutasin ajalehele kirja ja see trükiti ära.
Kiri ütles, et lähen tagasi baptistikogudusse,
et kiita Jumalat koos vendade- ja õdedega Kristuses.
Kiri äratas tugevat vastukaja terves kogukonnas.
Kogudus muutis ajutiselt afroameeriklaste vastast korda.
Paari nädala pärast muudeti see juba alaliseks.
Vincent käis seal veel kaks korda ja ta lubati teenistusele.
Aja jooksul nägi Vincent linnas veelgi muutusi.
Kogudused hakkasid oma põhimõtteid üle vaatama.
Nad nägid, et see ei olnud õige ega piibellik.
Kristuse laua juurde peaksid kõik olema teretulnud.
Muutused olid väga positiivsed.
Vincent lõpetas kiitusega 1990. a., kolis Ohiosse ja lõi pere.
1997. a. rajas ta oma koguduse.
Tahan inimesi julgustada, et kui nad jäävad seisma
ja panevad oma lootuse Issanda peale,
siis Jumal õnnistab neid.
Minu lugu sellest rääkiski.
Vincent ei leppinud eitava vastusega.
Kes on sulle ei öelnud?
Kui Jeesus ütleb jah, siis ei saa keegi öelda ei.
Palvetame koos.
Isa, ma palun oma venna, sõbra ja õe eest,
kes on saanud eitavaid vastuseid igalt rindelt.
Töölt, suhetes, peres, tervise osas.
Palun, et nad kuuleksid Sinu häält Jeesus,
kus ütled: "Tulge minu juurde kõik, kes olete vaevatud ja koormatud,
ja mina annan teile hingamise!"
Anna neile selgelt kuulda, et nad on vabad ja võidukad.
Palun seda Sinu nimel Issand Jeesus, aamen.
Kui palvetasid koos minuga, anna meile sellest teada.
Saade läheb kohe edasi.
Mina olen tulnud valguseks maailma,
et ükski, kes usub minusse, ei jääks pimedusse.
Ja kes iganes mu sõnu kuuleb ega pea neist kinni,
selle üle ei mõista mina kohut,
sest ma ei ole tulnud maailma üle kohut mõistma,
vaid maailma päästma." (Johannese 12:46-47).
Me saade hakkab lõppema,
kuid meil on jagada veel viimane mõte.
Kuidas sa tead, et oled tugev, kui sul pole, millega maadelda?
Kuidas kogeda imet, kui pole raskusi?
Väljakutsete ees seisa tugevana,
sest see eksam tuleb meil kõigil sooritada.
Lõpetuseks esitab Myoa koos kitarrist Deroniga laulu
"Kas saab võõras?"
"Pöördepunktist" aga nägemist ja Jumala õnnistust!
Mulle meeldib lihtsa tüdruku lugu,
kus pole äritänavaid ega "Time" ajalehte.
Elab mitte nii lihtsas maailmas,
kus liiklus ja rahvarohked tänavad
ning kõik otsivad oma kohta taeva all.
Nad ei küsi, miks. Aeg lihtsalt möödub.
Kas võin leida tee ilma stopmärkide ja punaste tuledeta?
Kas saan hakkama ilma oma telefonita?
Kas võin leida sõbra ilma Facebooki või sülearvutita?
Kas võib võõras juhatada mind koju?
Tahaksin saada eemale kõigest mürast.
Süüa einet rahus ja jalutada rannas.
Oli aeg, mil mängisin lihtsate mänguasjadega.
Mul oli aega tutvuda kõigiga, keda kohtasin.
Aeg on eemalduda, suvepuhkusele.
See teeks rõõmu.
Kas võin leida tee ilma stopmärkide ja punaste tuledeta?
Kas saan hakkama ilma oma telefonita?
Kas võin leida sõbra ilma Facebooki või sülearvutita?
Kas võib võõras juhatada mind koju?
Härra Võõras, kuidas leida teed õnne ja vabaduse ellu?
Palun, kas ma võin olla mina ise?
Näen metrood ja lennuki sabatulesid.
Kõnnin minema. Saada mind koju.
Kas võin olla ilus ka ilma ilulõikuse ja botoxita?
Kas võin olla mina ise ka ilma silikoonita?
Kas võin jalutada õhtul, vaatamata selja taha,
kõndides tagasi koju?
Kas võin leida tee ilma stopmärkide ja punaste tuledeta?
Kas saan hakkama ilma oma telefonita?
Kas võin leida sõbra ilma Facebooki või sülearvutita?
Kas võib võõras juhatada mind koju?
Kas võib võõras juhatada mind?
Tõlge: Riina Aasa